****

**Конкурс за пријаву на бесплатан онлајн курс енглеског језика на Б1 нивоу**

*Отворен позив за пријаву студената Универзитета у Крагујевцу за бесплатан онлајн курс енглеског језика на Б1 нивоу*

Драге колеге,

уколико желите да унапредите своје језичке вештине у циљу запошљавања или учешћа у програмима студентске мобилности и усавршавања у иностранству, пријавите се на бесплатан онлајн курс енглеског језика у организацији Центра за развој каријере!

Универзитет у Крагујевцу, у оквиру програма *Пракса за младе филологе*, а уз подршку Центра за развој каријере и саветовање студената, у академској 2023/2024. години организује **бесплатан онлајн курс** **енглеског језика на Б1 нивоу**.

**На курс енглеског језика могу се пријавити:**

* Студенти завршних година основних и интегрисаних академских студија, као и студенти завршних година струковних студија факултета Универзитета у Крагујевцу;
* Студенти завршних година мастер академских студија на факултетима Универзитета у Крагујевцу;
* Студенти прве године докторских академских студија на факултетима Универзитета у Крагујевцу.

За пријаву је потребно доставити:

* **Попуњен пријавни формулар** који можете наћи **овде**
* **Потврду са факултета о тренутном статусу студента** (потврда треба да садржи просечну оцену остварену током студија, као и дужину трајања студија)
* **Уверење о завршеним основим / мастер студијама** (за студенте који су тек уписали мастер / докторске студије и немају положених испита)

**Рок за пријаву: 22. октобар 2023. године**

Пријаву је потребно послати **путем мејла**, **на адресу** **razvojkarijere@kg.ac.rs** (у поље предмет мејла уписати *Пријава за курс енглеског језика*).

**Напомена: Курс је бесплатан. Број места је ограничен**.

По истеку рока за пријаву биће организован улазни тест. Кандидати ће бити обавештени путем мејла и телефона о термину одржавања улазног теста.

Трајање курса је 3 месеца, а настава ће се одвијати онлајн, 2 пута недељно.

По завршетку курса, учесници ће полагати завршни тест и добити сертификат о успешно стеченом нивоу знања енглеског језика.

За сва додатна питања можете контактирати Центар за развој каријере
путем мејла razvojkarijere@kg.ac.rs